নদী ও জীবন

ফারুক আহম্মদ মজুমদার

ছল ছল ঢেউয়ে নদী বয়ে যায়

বয়ে চলা ছাড়া কিছু নেই তার।

সীমাহীন গন্তব্য দূর অজানায়

থামবার এতটুকু নেই অবসর।

মানব জীবন,সেতো নদীর মতই

বয়ে চলা উভয়েরই শুরুর স্বভাব।

জীবন থেমে যায় নদী বহমান

নদী আর জীবনের এই ব্যবধান।

কত সাধ,আকাংখা,জীবন জুড়ে

পথে বাধা-বিপত্তি দেয় সব ভেঙে।

এ কূল ভাঙে নদীর ওকূল গড়ে

আঘাত হানে মানুষের সুখের নীড়ে।

সকাল বিকাল শেষে সন্ধ্যা ঘনায়

তবুও জীবনের আশা না পুরায়।

হঠাত্ নিভে যায় জীবন প্রদীপ

সেই সাথে নিভে যায় আশারও দীপ।

তারপর মাটি গহবর,হিজল বন

রেখে আসে যেথা নিজ আপনজন।